《喝火令》
清代·王时翔

古陕传高士，东郊问草堂。红泉绿树好襄羊。曾掩松扉双扇，不肯见君王。

胜地留陈迹，征轮绕别肠。樊村泾口小柴庄。也有梅花，也有碧苍筤。

也有清溪斜抱，明月在回廊。

作者简介：（1675—1744）清江苏镇洋人，字皋谟，一字抱翼，号小山。诸生。雍正间以荐举任晋江知县，以宽和为治。乾隆初，官至成都知府。有《小山全稿》。